1.

32006 R 1083: Uredba Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (SL L 210, 31.7.2006., str. 25.). (a) U članku 15. stavku 4. drugom podstavku dodaje se sljedeća rečenica: „U odnosu na Hrvatsku datum za tu provjeru je 31. prosinca 2017..” (b) U članku 18. stavku 1. prvi podstavak zamjenjuje se sljedećim: „1. Sredstva na raspolaganju za izdvajanje iz fondova za razdoblje od 2007. do 2013. iznose 308 417 037 817 EUR prema cijenama iz 2004. u skladu s godišnjom raspodjelom prikazanom u Prilogu I.” (c) Članak 19. zamjenjuje se sljedećim: „Članak 19. Sredstva za cilj konvergencije Ukupna sredstva za cilj konvergencije iznose 81,56 % sredstava iz članka 18. stavka 1. (tj. ukupno 251 529 800 379 EUR) i raspodjeljuju se na različite sastavnice na sljedeći način: (a) 70,50 % (tj. ukupno 177 324 921 223 EUR) za financiranje iz članka 5. stavka 1., uz korištenje prihvatljivog broja stanovnika, regionalnog blagostanja, nacionalnog blagostanja i stope nezaposlenosti kao kriterijâ za izračun okvirne raspodjele po državi članici; (b) 4,98 % (tj. ukupno 12 521 289 405 EUR) za prijelaznu i posebnu potporu iz članka 8. stavka 1., uz korištenje prihvatljivog broja stanovnika, regionalnog blagostanja, nacionalnog blagostanja i stope nezaposlenosti kao kriterijâ za izračun okvirne raspodjele po državi članici; (c) 23,23 % (tj. ukupno 58 433 589 750 EUR) za financiranje iz članka 5. stavka 2., uz korištenje broja stanovnika, nacionalnog blagostanja i površine kao kriterijâ za izračun okvirne raspodjele po državi članici; (d) 1,29 % (tj. ukupno 3 250 000 000 EUR) za prijelaznu i posebnu potporu iz članka 8. stavka 3.” (d) U članku 20. uvodni dio zamjenjuje se sljedećim: „Ukupna sredstva za cilj regionalne konkurentnosti i zapošljavanja iznose 15,93 % sredstava iz članka 18. stavka 1. (tj. ukupno 49 127 784 318 EUR) i raspodjeljuju se na različite sastavnice na sljedeći način:” (e) U članku 21. stavci 1. i 2. zamjenjuju se sljedećim: „1. Ukupna sredstva za cilj europske teritorijalne suradnje iznose 2,52 % sredstava iz članka 18. stavka 1. (tj. ukupno 7 759 453 120 EUR) i, isključujući iznos iz Priloga II. stavka 22., raspodjeljuju se na različite sastavnice na sljedeći način: (a) 73,86 % (tj. ukupno 5 583 386 893 EUR) za financiranje prekogranične suradnje iz članka 7. stavka 1., uz korištenje prihvatljivog broja stanovnika kao kriterija za izračun okvirne raspodjele po državi članici; (b) 20,95 % (tj. ukupno 1 583 594 654 EUR) za financiranje transnacionalne suradnje iz članka 7. stavka 2., uz korištenje prihvatljivog broja stanovnika kao kriterija za izračun okvirne raspodjele po državi članici; (c) 5,19 % (tj. ukupno 392 471 574 EUR) za financiranje međuregionalne suradnje, mreža suradnje i razmjene iskustava iz članka 7. stavka 3. 2. Doprinos iz EFRR-a za prekogranične programe i programe zajedničkog morskog bazena u okviru Instrumenta za europsko susjedstvo i partnerstvo te za prekogranične programe u okviru Instrumenta pretpristupne pomoći prema Uredbi (EZ) br. 1085/2006 iznosi 817 691 234 EUR, a proizlazi iz indikacija svake od dotičnih država članica te se oduzima od njihovih alokacija iz stavka 1. točke (a). Navedeni doprinosi iz EFRR-a nisu podložni preraspodjeli među dotičnim državama članicama.” (f) U članku 22. dodaje se sljedeći stavak: „Odstupajući od prvog stavka, Hrvatska može raspodijeliti svoju financijsku alokaciju u okviru cilja europske teritorijalne suradnje među trima sastavnicama iz članka 21. stavka 1. točaka (a) do (c) u svrhu postizanja visokog stupnja učinkovitosti i pojednostavljenja.” (g) Članak 23. zamjenjuje se sljedećim: „Članak 23. Sredstva za pričuvu na osnovi postignutih rezultata Države članice, uz iznimku Hrvatske, mogu dodijeliti tri posto sredstava iz članka 19. točaka (a) i (b) i članka 20., u skladu s člankom 50.” (h) Članak 28. mijenja se kako slijedi: i. U stavku 1. iza prvog podstavka umeće se sljedeći podstavak: „U odnosu na Hrvatsku nacionalni strateški referentni okvir obuhvaća razdoblje od dana pristupanja do 31. prosinca 2013.” ii. U stavku 2. iza prvog podstavka umeće se sljedeći podstavak: „Hrvatska dostavlja svoj nacionalni strateški referentni okvir Komisiji u roku od tri mjeseca od dana pristupanja.” (i) U članku 29. dodaje se sljedeći stavak: „5. Stavci 1. do 4. ne primjenjuju se na Hrvatsku.” (j) U članku 32. stavku 3. dodaje se sljedeći podstavak: „U odnosu na Hrvatsku Komisija najkasnije 31. prosinca 2013. donosi odluku kojom odobrava operativni program koji se financira u okviru programskog razdoblja 2007. - 2013. Hrvatska u tom operativnom programu uzima u obzir sve primjedbe Komisije te ga podnosi Komisiji najkasnije tri mjeseca od dana pristupanja.” (k) U članku 33. stavku 1. dodaje se sljedeći podstavak: „U odnosu na Hrvatsku operativni programi usvojeni prije dana pristupanja mogu se izmijeniti isključivo u svrhu boljeg usklađivanja s ovom Uredbom.” (l) U članku 49. stavku 3. dodaje se sljedeći podstavak: „U odnosu na operativne programe Hrvatske ex post evaluacija dovršava se do 31. prosinca 2016.” (m) Umeće se sljedeći članak: „Članak 51.a Članci 50. i 51. ne primjenjuju se na Hrvatsku.” (n) Članak 53. stavak 3. zamjenjuje se sljedećim: „3. Za operativne programe u okviru cilja europske teritorijalne suradnje u kojima najmanje jedan sudionik pripada državi članici čiji je prosječni BDP po glavi stanovnika u razdoblju od 2001. do 2003. bio niži od 85 % prosjeka EU-25 u istom razdoblju, ili za takve programe u kojima je Hrvatska zemlja sudionica, doprinos iz EFRR-a ne smije biti viši od 85 % prihvatljivih izdataka. Za sve ostale operativne programe doprinos iz EFRR-a ne smije biti viši od 75 % prihvatljivih izdataka koje sufinancira EFRR.” (o) U članku 56. stavku 1. dodaje se sljedeći podstavak: „U odnosu na Hrvatsku izdaci su prihvatljivi za doprinos iz fondova između početnog datuma prihvatljivosti izdataka utvrđenog u skladu s instrumentima usvojenima na temelju Uredbe (EZ) br. 1085/2006 i 31. prosinca 2016. Međutim, za operativne programe usvojene nakon pristupanja izdaci su prihvatljivi za doprinos iz fondova od dana pristupanja, osim ako je u odluci koja se odnosi na dotični operativni program naveden kasniji datum.” (p) U članku 56. stavku 3. dodaje se sljedeći podstavak: „Neovisno o posebnim odredbama o prihvatljivosti utvrđenima u članku 105.a, kriteriji koje utvrdi odbor za praćenje operativnih programa za Hrvatsku ne primjenjuju se na operacije za koje je odluka o odobrenju donesena prije dana pristupanja i koje su dio instrumenata usvojenih na temelju Uredbe (EZ) br. 1085/2006.” (q) Članak 62. stavak 1. mijenja se kako slijedi: i. U točki (c) iza prvog podstavka umeće se sljedeći podstavak: „U odnosu na Hrvatsku tijelo za reviziju operativnog programa podnosi Komisiji ažurirani godišnji radni plan revizije iz članka 29. stavka 2. točke (a) Uredbe Komisije (EZ) br. 718/2007 od 12. lipnja 2007. o provedbi Uredbe Vijeća (EZ) br. 1085/2006 o uspostavljanju Instrumenta pretpristupne pomoći (IPA) (7) u roku od tri mjeseca od dana pristupanja. ii. U točki (d) podtočki (i) dodaje se sljedeći podstavak: „U odnosu na Hrvatsku prvo godišnje izvješće o kontroli koje obuhvaća razdoblje od 1. listopada 2012. do 30. lipnja 2013., podnosi se do 31. prosinca 2013. Sljedeća izvješća, koja obuhvaćaju razdoblja od 1. srpnja 2013. do 30. lipnja 2014., od 1. srpnja 2014. do 30. lipnja 2015. te od 1. srpnja 2015. do 30. lipnja 2016., podnose se Komisiji do 31. prosinca 2014., 31. prosinca 2015., odnosno 31. prosinca 2016. Podaci o revizijama provedenima nakon 1. srpnja 2016. uključuju se u završno izvješće o kontroli uz izjavu o zaključenju iz točke (e);” iii. U točki (e) dodaje se sljedeći podstavak: „U odnosu na Hrvatsku izjava o zaključenju sa završnim izvješćem o kontroli podnosi se Komisiji do 31. ožujka 2018.” (r) U članku 67. stavku 1. dodaje se sljedeći podstavak: „U odnosu na Hrvatsku upravljačko tijelo šalje završno izvješće o provedbi operativnog programa do 31. ožujka 2018.” (s) Članak 71. mijenja se kako slijedi: i. Umeće se sljedeći stavak: „1.a Neovisno o stavku 1., što je prije moguće nakon dana pristupanja ili, najkasnije, prije bilo kakvog plaćanja koje izvrši Komisija, Hrvatska podnosi Komisiji opis sustavâ, koji obuhvaća elemente navedene u točkama (a) i (b) tog stavka.” ii. Umeće se sljedeći stavak: „2.a Stavak 2. primjenjuje se mutatis mutandis na Hrvatsku. Izvješće iz stavka 2. prvog podstavka smatra se prihvaćenim pod uvjetima koji su jednaki onima navedenima u stavku 2. drugom podstavku. Međutim, takvo prihvaćanje je preduvjet za iznos pretfinanciranja iz članka 82.” (t) In Article 75, the following paragraph is inserted: „1.a U odnosu na Hrvatsku odgovarajuća proračunska izdvajanja iz EFRR-a, Kohezijskog fonda i ESF-a za 2013. izvršavaju se na temelju odluke iz članka 28. stavka 3. prije nego što Komisija donese bilo koju odluku o izmjeni usvojenog operativnog programa. Odluka iz članka 28. stavka 3. predstavlja odluku o financiranju u smislu članka 75. Uredbe (EZ, Euratom) br. 1605/2002 za bilo koje proračunsko izdvajanje u korist Hrvatske.” (u) U članku 78. stavku 2. točki (c) dodaje se sljedeća rečenica: „U odnosu na Hrvatsku oni su pokriveni izdacima koje plaćaju korisnici pri provedbi projekta i potkrijepljeni su računima s potvrdom plaćanja ili računovodstvenim dokumentima jednake dokazne snage najkasnije tri godine nakon godine uplate predujma ili 31. prosinca 2016., ovisno o tome što je ranije; ako nisu, sljedeća izjava o izdacima ispravlja se na odgovarajući način.” (v) U članku 82. umeće se sljedeći stavak: „1.a U odnosu na Hrvatsku nakon prihvaćanja izvješća iz članka 71. stavka 2.a i nakon odgovarajućih proračunskih izdvajanja iz članka 75. stavka 1.a, jedinstveni iznos pretfinanciranja za ostatak razdoblja od 2007. do 2013. isplaćuje se u jednom obroku te predstavlja 30 % doprinosa iz strukturnih fondova i 40 % doprinosa iz Kohezijskog fonda za operativni program.” (w) U članku 89. stavku 1. dodaje se sljedeći podstavak: „U odnosu na Hrvatsku zahtjev za plaćanje koji sadržava dokumente navedene u točki (a) podtočkama i. do iii. šalje se do 31. ožujka 2018.” (x) U članku 93. umeće se sljedeći stavak: „3.a Odstupajući od stavaka 1. do 3., u odnosu na Hrvatsku Komisija primjenjuje mehanizam obustave izdvajanja utvrđen u stavku 1. na sljedeći način: i. rok za bilo koji raspoloživi dio izdvajanja za 2010. jest 31. prosinca 2013.; ii. rok za bilo koji raspoloživi dio izdvajanja za 2011. jest 31. prosinca 2014.; iii. rok za bilo koji raspoloživi dio izdvajanja za 2012. jest 31. prosinca 2015.; iv. bilo koji dio izdvajanja za 2013. koji je još raspoloživ 31. prosinca 2016. automatski se obustavlja ako Komisija za njega ne primi prihvatljiv zahtjev za plaćanje do 31. ožujka 2018.” (y) U članku 95. iza drugog stavka umeće se sljedeći stavak: „Odstupajući od prvog i drugog stavka, u odnosu na Hrvatsku rokovi iz članka 93. stavka 3.a prekidaju se pod uvjetima utvrđenima u prvom stavku ovog članka u pogledu iznosa koji se odnosi na predmetne operacije.” (z) U članku 98. stavku 2. dodaje se sljedeći podstavak: „U odnosu na Hrvatsku sredstva iz fondova koja su oslobođena na ovaj način Hrvatska može ponovno koristiti do 31. prosinca 2016.” (za) Umeće se sljedeći članak: „Članak 105.a Posebne odredbe slijedom pristupanja Hrvatske 1. Za programe i velike projekte koji su, na dan pristupanja Hrvatske, odobreni na temelju Uredbe (EZ) br. 1085/2006 i čija provedba nije dovršena do tog dana, smatra se da ih je Komisija odobrila na temelju ove Uredbe, uz iznimku programa odobrenih u okviru komponenata iz članka 3. stavka 1. točaka (a) i (e) Uredbe (EZ) br. 1085/2006. Dodatno, sljedeći programi u okviru komponente iz članka 3. stavka 1. točke (b) Uredbe (EZ) br. 1085/2006 također su izuzeti: (a) ‚IPA program jadranske prekogranične suradnje’; (b) prekogranični program ‚Hrvatska – Bosna i Hercegovina’; (c) prekogranični program ‚Hrvatska – Crna Gora’; (d) prekogranični program ‚Hrvatska – Srbija’. Ne dovodeći u pitanje stavke 2. do 7., odredbe kojima se uređuje provedba operacija i velikih projekata odobrenih na temelju ove Uredbe primjenjuju se na te operacije i velike projekte. 2. Svaki postupak nabave koji se odnosi na operacije unutar programâ ili se odnosi na velike projekte iz stavka 1., a na dan pristupanja već je bio predmet poziva za podnošenje ponuda objavljenog u Službenom listu Europske unije, provodi se u skladu s pravilima utvrđenima u tom pozivu za podnošenje ponuda. Ne primjenjuje se članak 165. Uredbe (EZ, Euratom) br. 1605/2002. Svaki postupak nabave koji se odnosi na operacije unutar programâ ili se odnosi na velike projekte iz stavka 1., a na dan pristupanja još nije bio predmet poziva za podnošenje ponuda objavljenog u Službenom listu Europske unije, provodi se u skladu s ugovorima ili aktima donesenima na temelju ugovorâ kao i s člankom 9. ove Uredbe. Operacije koje nisu navedene u prvom i drugom podstavku i za koje su pozivi na podnošenje projektnih prijedloga objavljeni u skladu s člankom 158. Uredbe Komisije (EZ) br. 718/2007 ili za koje su prijave podnesene nadležnim tijelima prije dana pristupanja, a za koje se ugovaranje može završiti samo nakon tog dana, provode se u skladu s uvjetima i pravilima prihvatljivosti koji su objavljeni u odgovarajućem pozivu na podnošenje projektnih prijedloga ili onima o kojima su potencijalni korisnici unaprijed obaviješteni. 3. Plaćanja Komisije u okviru programâ iz stavka 1. smatraju se doprinosom iz fondova prema ovoj Uredbi i knjiže se na teret najranije raspoloživog izdvajanja, uključujući izdvajanja iz programa IPA. Na bilo koji dio izdvajanja izvršenog od strane Komisije u okviru programâ iz stavka 1., koji je još raspoloživ na dan pristupanja, primjenjuje se ova Uredba od dana pristupanja. 4. Na operacije odobrene na temelju Uredbe (EZ) br. 1085/2006, za koje je odobrenje dano ili za koje su odgovarajući ugovori o dodjeli bespovratnih sredstava potpisani s krajnjim korisnicima prije dana pristupanja, i dalje se primjenjuju pravila o prihvatljivosti izdataka u skladu s Uredbom Komisije (EZ) br. 718/2007 ili na temelju te Uredbe, osim u opravdanim slučajevima o kojima odlučuje Komisija na zahtjev Hrvatske. Pravilo o prihvatljivosti utvrđeno u prvom podstavku primjenjuje se također na velike projekte iz stavka 1. za koje su dvostrani sporazumi o projektu potpisani prije dana pristupanja. 5. U odnosu na Hrvatsku bilo koje upućivanje na fondove, kako su određeni u članku 1. drugom stavku, tumači se tako da uključuje i Instrument pretpristupne pomoći uspostavljen Uredbom (EZ) br. 1085/2006. 6. Posebni rokovi koji se primjenjuju na Hrvatsku također se primjenjuju na sljedeće prekogranične programe u okviru komponente iz članka 3. stavka 1. točke (b) Uredbe (EZ) br. 1085/2006 u kojima je Hrvatska zemlja sudionica: (a) prekogranični program ‚Mađarska – Hrvatska’ i; (b) prekogranični program „Slovenija – Hrvatska”. Posebni rokovi koji se primjenjuju na Hrvatsku na temelju ove Uredbe ne primjenjuju se na operativne programe unutar transnacionalnih i međuregionalnih komponenata u okviru cilja europske teritorijalne suradnje u kojima je Hrvatska zemlja sudionica. 7. Ako su potrebne bilo kakve mjere kako bi se olakšao prelazak Hrvatske iz pretpristupnog režima u režim koji proizlazi iz primjene ovog članka, Komisija usvaja potrebne mjere.” (zb) Prilog I. zamjenjuje se sljedećim: „PRILOG I. Godišnja raspodjela odobrenih sredstava za preuzete obveze u razdoblju od 2007. do 2013. (iz članka 18.) (EUR, cijene iz 2004.) 2007. 2008. 2009. 2010. 2011. 2012. 2013. 42 863 000 000 43 318 000 000 43 862 000 000 43 860 000 000 44 073 000 000 44 723 000 000 45 718 037 817” (zc) Prilog II. mijenja se kako slijedi: i. U stavku 5. dodaju se sljedeće točke: „(c) za Hrvatsku sredstva za financiranje prekogranične suradnje iznosit će 7 028 744 EUR prema cijenama iz 2004.; (d) za Hrvatsku sredstva za financiranje transnacionalne suradnje iznosit će 1 874 332 EUR prema cijenama iz 2004.” ii. Umeće se sljedeći stavak: „7.a Za Hrvatsku maksimalna razina prijenosa iz fondova iznosit će 3,5240 % njezina BDP-a.” iii. Umeće se sljedeći stavak: „9.a Za Hrvatsku izračuni BDP-a od strane Komisije temeljit će se na statističkim podacima i projekcijama objavljenima u svibnju 2011.” (zd) Prilog III. zamjenjuje se sljedećim: „PRILOG III. Gornje granice koje se primjenjuju na stope sufinanciranja (iz članka 53.) Kriteriji Države članice EFRR i ESF Postotak prihvatljivih izdataka Kohezijski fond Postotak prihvatljivih izdataka 1. Države članice čiji je prosječni BDP po glavi stanovnika za razdoblje od 2001. do 2003. bio niži od 85 % prosjeka EU-25 u istom razdoblju Bugarska, Češka Republika, Estonija, Grčka, Hrvatska, Cipar, Latvija, Litva, Mađarska, Malta, Poljska, Portugal, Rumunjska, Slovenija, Slovačka 85 % za ciljeve konvergencije i regionalne konkurentnosti i zapošljavanja 85 % 2. Države članice osim onih iz (1) koje su prihvatljive za prijelazni režim Kohezijskog fonda na dan 1. siječnja 2007. Španjolska 80 % za regije u okviru cilja konvergencije i regije u sustavu postupnog uvođenja u okviru cilja regionalne konkurentnosti i zapošljavanja 50 % za cilj regionalne konkurentnosti i zapošljavanja izvan regija u sustavu postupnog uvođenja 85 % 3. Države članice osim onih navedenih pod (1) i (2) Belgija, Danska, Njemačka, Francuska, Irska, Italija, Luksemburg, Nizozemska, Austrija, Finska, Švedska i Ujedinjena Kraljevina 75 % za cilj konvergencije — 4. Države članice osim onih navedenih pod (1) i (2) Belgija, Danska, Njemačka, Francuska, Irska, Italija, Luksemburg, Nizozemska, Austrija, Finska, Švedska i Ujedinjena Kraljevina 50 % za cilj regionalne konkurentnosti i zapošljavanja — 5. Najudaljenije regije iz članka 349. UFEU-a koje koriste dodatnu alokaciju za te regije kako je predviđeno u Prilogu II. stavku 20. Španjolska, Francuska i Portugal 50 % — 6. Najudaljenije regije iz članka 349. UFEU-a. Španjolska, Francuska i Portugal 85 % u okviru ciljeva konvergencije te regionalne konkurentnosti i zapošljavanja —”